Ke habohlokoa! Chokolete, sinamone, li-anise ea linaleli, vanilla le linoko tse ling li ntle haholo ho ba motlatsi oa topiary ea kofi. 9 MOLIMO O ITSEBISA KA LIKHATISO TSA OONA 9 58 Joaloka Josefa, e ne e le mora oa Davida, me e le monna ea lokileng, Josefa mohats a Maria. E ne e le monna ea lokileng, me ntle le pelaelo a balile Bibele, libuka tse mennoeng, a sa khaotse, hobane me o ne a emetse Messia ea tlang ho fihla, me o tlamehile a be a tsebile seo Lengolo le boletseng se tla hlaha. Esaia o boletse, Moroetsana o tla emola. 59 Be, joale, o ne a nkane le ngoanana e nocha enoa, Maria, a ka ba lilemo tse leshome le metso e robeli, me eèna a batla a holile ho feta moo. Me mohla ba neng ba beeletsane ho chata, o ipontša e le moimana. Joale Josefa a batla a thatafalloa ho e emela. Ntle le pelaelo Maria o mo phetetse tsa ketelo ea Gabariele. Empa re lemoha, ka moo khatiso ea hae e mo tsamaisitseng kateng, o e belaetse. 60 Joale o pitliloe e le moimana le pele ba chata. Me, ka har a Bibele, kotlo eo ke lefu, ka ho tlepetsoa ka majoe. Mosali ea sa chatang ea pitloang e le moimna, o ne a tlameha ho tlepetsoa. Bootsoa bo ne bo sa fumanoe Iseraeleng. Bo ne bo falatsoa. Ka hona rea fumana, ho Deuteronoma, e re bolella eona. 61 Joale re fumana, Maria, ea ka re o batlile ho sebelisa Josefa ho sireletsa boitšoaro ba hae bo itseng. Hobane, haeba a pitluoe e le moimana le pele ba nyalana, o tšoanela ho tlepetsoa ka majoe, me joale o tlameha ho fumana motho ho mo sireletsa. Me ea ka, ntho eohle, ea bonahala e le seo a lekileng ho se etsa. 62 Empa e ne e re ha Josefa a sheba har a mahlohali a matle ao a hae, o ne a re, Josefa, Gabriele o mpoleletse, Moea o Halalelang o tla u khurumetsa, me ntho ena E tlang ho emoloa ke uena ke uena ke sa Moea o Halalelang. Ke Molimo. Ke sona se tlang ho bitsoa, Mora oa Molimo. Me, Josefa, a a a batlile ho e lumela, empa feela e sa tloaeleha. Taba e neng e-so hlahe pele. 63 Me le kajeno ho itšoanela hantle. Hola feela re ka khona Hola nka khona ka mokhoa o itseng ho bontša batho ho se tloaelehe ha ntho efe, haeba e bonahatsoa ke Lentsoe, likhatiso tsa eona li paka seo e leng sona. Ke motsamao oa Molimo. 64 Josefa o tlamehile a be a tsebile taba ena. O tlamehile a be a tsebile, Moroetsana o tla emola. Empa o ne a tšepahetse ka eona. A sa batle ho mo lahla, sephiring, empa o ne a a hopotse joalo. 65 Me Lengeloi la Morena le ipontšitse eèna ka toro. Na u kile ua ipotsa lebaka la ho hlaha ha Hae ka toro? Baporofeta ba ne ba le sieo matsatsing ao. Litoro tsa bona li ne li le bonolo haholo, e sa hloke ho tolokoa. Ha thoe, Josefa, uena mora oa Davida, se tšabe ho inkela Maria mosali oa hau, hobane se emotsoeng ka ho eèna ke sa Moea o Halalelang. Ua bona, ka hona, ha lula ho le joalo. Ua bona, O tlile ho eèna ka toro, bobeling. Empa, u a bona, moporofeta ea tsebisang Lentsoe leo o ne a le sieo, ha thoe, Enoa ke eèna moroetsana ea tlang ho emola. Ua bona?